Principalul parametru, de care trebuie să țineți cont, atunci când alegeți aceste componente este lungimea lor. Aceasta este specificată în manualul de utilizare al automobilului. Nu instalați piese cu o altă dimensiune, decât a celei instalate din fabrică. Acest fapt poate influența negativ calitatea procesului de curățare. De exemplu, componentele prea lungi nu vor asigura presiunea necesară între lamelă și parbriz, pe când componentele prea scurte, vor lăsa zone necurățate, care vor împiedica vizibilitatea.
Dacă din anumite motive nu aveți acces la manualul de utilizare al automobilului, măsurați cu o riglă lungimea lamelelor deja instalate. Rețineți că, lungimea lamelei frontale din dreapta, celei frontale din stânga și a lamelelor din spate poate varia semnificativ. Informațiile, privind compatibilitatea lamelelor cu modelele de automobile, le puteți găsi pe ambalajul produselor, sau în descrierea specificațiilor tehnice ale acestora de pe site-ul web.
Spre deosebire de lungimea componentelor, chiar și atunci când conectorii acestora diferă de cei standard, nu veți întâmpina probleme la instalarea lamelelor. Va trebui doar să cumpărați niște adaptoare speciale.